Tisztelt Munkáltató!

A munka törvénykönyvéről szóló 2012. évi I. törvény (a továbbiakban:"Mt.") 42. § (1) bek. értelmében a munkaviszony munkaszerződéssel jön létre.

Az Mt. 44. § (1) bek. értelmében a munkaszerződést írásba kell foglalni. Az írásba foglalás elmulasztása miatt a munkaszerződés érvénytelenségére csak a munkavállaló - a munkába lépést követő 30 napon belül - hivatkozhat.

Mivel július 1-ig - és azóta sem - a t. munkáltató részéről nem kaptam a korábban elfogadott ajánlatnak megfelelő munkaszerződést, így az Mt. 44. § (1) bekezdésében biztosított jogommal élve, a törvényes határidőben érvénytelenségre hivatkozom.

Az Mt. 29. § (1) bek. értelmében az érvénytelen megállapodásból származó munkaviszonyt a munkáltató köteles azonnali hatállyal felszámolni. Az Mt. 29. § (2) bek. értelmében, mivel az érvénytelenség oka a munkáltató működési körébe tartozó ok - nem készített időben írásos munkaszerződést - ilyen esetben jár a felmondási időre járó távolléti díj és a végkielégítés is. Ráadásul a Kjt. 25/A. § szerinti jogállásváltozás miatt a Kjt. 25/B. § (5) bek. értelmében az átadáskor (jogállásváltozáskor) hatályos Kjt. szerinti felmentési időre és végkielégítésre vonatkozó rendelkezéseket kell alkalmazni, mert az számomra kedvezőbb.

Fentiek alapján kérem az Mt. 29. § (2) bek. alapítottan a munkaviszony azonnali hatályú felszámolását és a 2020. július 1-jén hatályos Kjt. szerinti felmentési idő és végkielégítés mértékkel számított felmondási időre és végkielégítésre járó távolléti díjam megfizetését a munkaviszony utolsó napjától számított 5 munkanapon belül az Mt. 80. § (2) bek. alapján.

Tisztelettel:

......................................

munkavállaló